Trailer The Gentlemen lakonan Matthew McConaughey Telah Dilancarkan
STX Films telah melancarkan trailer rasmi filem jenayah The Gentlemen arahan pengarah terkenal, Guy Ritchie. Filem ini telah ditetapkan tarikh tayangannya pada 24 Januari 2020. Anda boleh saksikan trailler tersebut dipemain video dibawah. The Gentlemen mengisahkan tentang Ekspatriat Amerika, Mickey Pearson yang membina empayar marijuana di kota London. Apabila dia ingin mengeluarkan ke semua duit dan menghentikan perniagaan buat selama-lamanya, ia telah mencetuskan plot, skim, rahsia dan peras ugut dalam usaha merampas kekuasaannya. Ritchie turut bertindak selaku penulis skrip sambil dibantu Marn Davies dan Ivan Atkinson. Turut membintangi filem ini adalah Hugh Grant, Collin Farrell, Henry Golding, Michelle Dockery, Charlie Hunnam, Jeremy Strong dan Eddie Marsan. The Gentlemen turut menampilkan pelakon-pelakon lain seperti Lyne Renee, Chris Evangelou, Eugenia Kuzmina dan Jason Wong.